RADIONICA: KEMIJA HRANE

U Prirodoslovno-grafičkoj školi već se 18. put održava manifestacija **Eko dani***,* ovaj put posvećana hrani i prikladno nazvana **Eko spiza***.* Eko daniuključuju različite aktivnosti poput predavanja, kvizova, biciklijade, kazališnih predstava, pa toga nije izostalo ni ove godine kad su Eko dani postali punoljetni.

Dana 3. svibnja u prostorijama škole održana je radionica Kemija hrane, namijenjena učenicima 7. i 8. razreda. Radionici su prisustvovali učenici osmih razreda osnovne škole Šime Budinića i Petra Preradovića, koji su bili podjeljeni u tri grupe. Cilj radionice bio je dokazati ugljikohidrate: glukozu, fruktozu, saharozu i škrob u nekoliko različitih namirnica, ali tako da učenici sami kroz izvođenje pokusa dođu do zaključaka koje namirnice sadrže koji ugljikohidrat. U tu svrhu izrađeni su i radni listići koje su učenici ispunjavali i na kraju radionice prezentirali svoje rezultate drugim grupama.

Radionicu su vodili: Mihovila Rončević, Edo Končurat i Jelena Barbarić – Gaćina.

 

 